Priekšlikums Eiropas Parlamenta un Padomes lēmums par ES Solidaritātes fonda mobilizēšanu saskaņā ar 3. punktu Iestāžu nolīgumā (2002. gada 7. novembris) starp Eiropas Parlamentu, Padomi un Komisiju par Eiropas Savienības Solidaritātes fonda finansēšanu, ar ko papildina Iestāžu nolīgumu (1999. gada 6. maijs) par budžeta disciplīnu un budžeta procedūras uzlabošanu /* COM/2006/0114 galīgā redakcija */





[pic] | EIROPAS KOPIENU KOMISIJA | Briselē, 10.3.2006 COM(2006) 114 galīgā redakcija Priekšlikums EIROPAS PARLAMENTA UN PADOMES LĒMUMS par ES Solidaritātes fonda mobilizēšanu saskaņā ar 3. punktu Iestāžu nolīgumā (2002. gada 7. novembris) starp Eiropas Parlamentu, Padomi un Komisiju par Eiropas Savienības Solidaritātes fonda finansēšanu, ar ko papildina Iestāžu nolīgumu (1999. gada 6. maijs) par budžeta disciplīnu un budžeta procedūras uzlabošanu (iesniegusi Komisija) PASKAIDROJUMA RAKSTS Iestāžu nolīgums (2002. gada 7. novembris)[1] ar elastīguma mehānismu starpniecību ļauj mobilizēt Eiropas Savienības Solidaritātes fonda līdzekļus maksimāli 1 miljarda euro apmērā gadā papildus finanšu perspektīvas attiecīgajām pozīcijām. Fonda pieejamības nosacījumi ir sīki izklāstīti Padomes Regulā (EK) Nr. 2012/2002[2]. Pamatojoties uz iesniegumiem par palīdzības piešķiršanu, ko iesniedza Bulgārija, Rumānija un Austrija, kuras stipri cieta no plūdiem laikā no 2005. gada aprīļa līdz augustam, radīto zaudējumu kopējie aprēķini ir šādi: Tiešie zaudējumi (EUR) | Bulgārija: Plūdi 2005. gada maijā | 222 279 548 | Bulgārija: Plūdi 2005. gada augustā | 237 446 248 | Rumānija: Plūdi 2005. gada aprīlī/maijā | 489 529 837 | Rumānija: Plūdi 2005. gada jūlijā/augustā | 1 049 681 003 | Austrija: Plūdi 2005. gada augustā | 591 943 573 | Kopā | 2 590 880 209 | Ņemot vērā šo iesniegumu izskatīšanu[3] un ievērojot maksimāli iespējamo Fonda dotācijas apjomu, kā arī iespējas pārdalīt asignējumus pozīcijā, kur vajadzīgi papildu izdevumi, Komisija iesaka mobilizēt Eiropas Savienības Solidaritātes fonda līdzekļus kopsummā par EUR 106 357 627, kas piešķirami finanšu perspektīvas 3. pozīcijai. Komisija iesniegs budžeta grozījumus (BG), lai 2006. gada budžetā iekļautu īpašas saistību un maksājumu apropriācijas sadalījumā pa saņēmējvalstīm, kā paredzēts Iestāžu nolīguma (2002. gada 7. novembris) 4. punktā. Priekšlikums EIROPAS PARLAMENTA UN PADOMES LĒMUMS par ES Solidaritātes fonda mobilizēšanu saskaņā ar 3. punktu Iestāžu nolīgumā (2002. gada 7. novembris) starp Eiropas Parlamentu, Padomi un Komisiju par Eiropas Savienības Solidaritātes fonda finansēšanu, ar ko papildina Iestāžu nolīgumu (1999. gada 6. maijs) par budžeta disciplīnu un budžeta procedūras uzlabošanu EIROPAS PARLAMENTS UN EIROPAS SAVIENĪBAS PADOME, ņemot vērā Iestāžu nolīgumu (2002. gada 7. novembris) starp Eiropas Parlamentu, Padomi un Komisiju par Eiropas Savienības Solidaritātes fonda finansēšanu, ar ko papildina Iestāžu nolīgumu (1999. gada 6. maijs) par budžeta disciplīnu un budžeta procedūras uzlabošanu[4], un jo īpaši tā 3. punktu, ņemot vērā Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu[5], ņemot vērā Komisijas priekšlikumu[6], tā kā: (1) Eiropas Savienība ir izveidojusi Eiropas Savienības Solidaritātes fondu (še turpmāk „Fonds”), lai demonstrētu solidaritāti ar to reģionu iedzīvotājiem, kurus piemeklējusi dabas katastrofa. (2) Iestāžu nolīgums (2002. gada 7. novembris) ļauj mobilizēt Fonda līdzekļus maksimāli 1 miljarda euro apmērā gadā. (3) Regula (EK) Nr. 2012/2002 ietver noteikumus, kas ļauj mobilizēt Fondu. (4) Bulgārija, Rumānija un Austrija iesniedza iesniegumus ar lūgumu mobilizēt Fondu saistībā ar piecām plūdu izraisītām katastrofām. IR PIEŅĒMUŠI ŠO LĒMUMU. 1. pants Eiropas Savienības 2006. finanšu gada vispārējā budžeta ietvaros Eiropas Savienības Solidaritātes fondu mobilizē, lai nodrošinātu summu EUR 106 357 627 apmērā saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī . Briselē, Eiropas Parlamenta vārdā - Padomes vārdā - priekšsēdētājs priekšsēdētājs [1] OV C 283, 20.11.2002., 1. lpp. [2] OV L 311, 14.11.2002., 3. lpp. [3] Paziņojums Komisijai attiecībā uz diviem iesniegumiem ar lūgumu mobilizēt Eiropas Savienības Solidaritātes fondu, ko iesniedza Bulgārija sakarā ar spēcīgajiem plūdiem 2005. gada maijā un augustā, un Paziņojums Komisijai attiecībā uz trīs iesniegumiem ar lūgumu mobilizēt Eiropas Savienības Solidaritātes fondu, ko iesniedza Rumānija un Austrija sakarā ar spēcīgajiem plūdiem 2005. gada aprīlī/maijā un jūlijā/augustā, ar Komisijas analīzi par šiem lūgumiem. [4] OV C 172, 18.06.1999., 1. lpp. [5] OV L 311, 14.11.2002., 3. lpp. [6] OV C […]., […]., […]. lpp.